Ulven er (måske) løs på Mors. I hvert fald melder øens medier om bådet synet af en ulv og rovdyrspist råvildt.

I skoven ved Vildsund Muslinge Industris bygning på Strandvejen i Nykøbing er der fundet godt spist kadaver af et råvildt, skriver Limfjord Update. - Liget af et ungt råvildt med delvist spist mave og med tydelige spor efter en dødskamp i skovbunden omkring det døde dyr, stiller flere spørgsmål, end det giver svar. Der er ikke spor efter en påkørsel på Strandvejen få meter fra stedet, hvor dyret blev fundet på en skovsti, skriver Limfjord Update . Morsø Folkeblad har tidligere skrevet om en mulig ulv få kilometer fra Nykøbing by. Ifølge Limfjord Update klager flere hundeejere dog over, at der findes et par dræberhunde, der luftes i området uden snor, og som ejerne ikke kan styre, hvilket kunne indikere, at disse forveksles med en eventuel ulv.